Niketan Class 8 Social Chapter 1 প্রাকৃতিক সম্পদ » Dev Library\nNiketan Class 8 Social Chapter 1 প্রাকৃতিক সম্পদ\nNiketan Class 8 Social Chapter 1 প্রাকৃতিক সম্পদ is the answer to each chapter is provided in the list so that you can easily browse throughout different chapters Shankardev Shishu Niketan Class 8 Social Chapter 1 প্রাকৃতিক সম্পদ and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class 8 Social Chapter 1 প্রাকৃতিক সম্পদ Solutions for All Subjects, You can practice these here...\nপ্ৰশ্ন ১ঃ প্রাকৃতিক সম্পদ বুলিলে কি বুজা ?\nউত্তৰঃ প্রাকৃতিক সম্পদ বুলিলে প্ৰকৃতিৰ পৰা পােৱা সম্পদ সমূহক বুজায় । কিছুমান প্রাকৃতিক সামগ্রী মানুহে বিজ্ঞান প্রযুক্তি বা কৌশলৰ দ্বাৰা মানুহৰ প্রয়ােজন পূৰণ কৰিবলৈ ব্যৱহাৰৰ উপযােগী কৰি তােলে ।\nপ্ৰশ্ন ২ঃ সম্পদৰ প্রধান বৈশিষ্ট্য দুটা কি কি ?\nউত্তৰঃ সম্পদৰ প্রধান বৈশিষ্ট্য দুটা হ'ল - \n( ক ) ইয়াৰ উপযােগিতা থাকিব লাগিব । আৰু\n( খ ) ইয়াৰ কাৰ্যকৰণ ক্ষমতা থাকিব লাগিব ।\nপ্ৰশ্ন ৩ঃ সম্পদৰ শ্রেণী বিভাজন কৰা ।\nউত্তৰঃ সম্পদসমূহক প্রধানকৈ তিনিটা ভাগত ভগাব পাৰিঃ\n১। প্রাকৃতিক সম্পদ ।\n২। মানৱ - সৃষ্ট সম্পদ । আৰু\n৩। মানৱ সম্পদ\nপ্রশ্ন ৪ঃ ব্যৱহাৰযােগ্য ভূমি সম্পদৰ চাহিদা দিনক দিনে কিয় বাঢ়িছে ?\nউত্তৰঃ জনসংখ্যাৰ দ্রুতহাৰত বৃদ্ধি পােৱাৰ লগে লগে মাটিৰ চাহিদাও দ্রুত হাৰত বাঢ়িছে । বর্ধিত জনসংখ্যাৰ চাহিদা পূৰণ কৰিবলৈ কৃষিভূমি দখল কৰি ব্যৱসায় বাণিজ্য , ঘৰ - দুৱাৰ নিৰ্মাণ , উদ্যোগ আদি স্থাপন কৰিবলৈ লৈছে । আনহাতে খাদ্য শস্যৰ বৰ্দ্ধিত চাহিদা পূৰণ কৰিবলৈ অৰণ্য ধ্বংস কৰি কৃষি ভুমিৰ প্ৰসাৰণ ঘটাইছে । এনেবােৰ কাৰণতেই ব্যৱহাৰযােগ্য ভূমি সম্পদৰ চাহিদা দিনক দিনে বাঢ়িছে ।\nপ্ৰশ্ন ৫ঃ ভূমি সম্পদৰ প্রধান সমস্যাসমূহ কি কি ?\nউত্তৰঃ ভূমি সম্পদৰ প্রধান সমস্যাসমূহ হ'ল -\n১। ভূমিৰ অৱক্ষয় ।\n২। ভূমি স্থখলন ।\n৩। মাটিৰ ক্ষয়ীভৱন ।\n৫। মৰুকৰণ । আৰু\n৬। ভূমি প্রদূষণ ।\nপ্রশ্ন ৬ঃ কি কি কাৰণত ভূমিৰ অৱক্ষয় হয় ?\nউত্তৰঃ অপৰিকল্পিত কৃষিকার্য , চৰণীয়া পথাৰৰ অত্যধিক ব্যৱহাৰ , অৰণ্য ধ্বংস , নগৰীকৰণ , ঔদ্যোগীকৰণ আদিৰ ফলত মাটিৰ অৱক্ষয় হয় । কৃষিভূমিত অত্যধিক বায়াসনিক দ্রব্যৰ ব্যৱহাৰ , ইটাৰ ভাটা আদি গঢ়ি উঠাৰ ফলতাে ভুমিৰ অৱক্ষয় হয় ।\nপ্রশ্ন ৭ঃ ভূমি সংৰক্ষণৰ বাবে কেনেধৰণৰ ব্যৱস্থা ল'ব পাৰি ?\nউত্তৰঃ ভূমি সংৰক্ষণৰ বাবে তলত উল্লেখিত ব্যৱস্থা সমূহ অধিক ফলপ্রসু হ'ব বুলি ক'ব পাৰি ।\n১। ব্যাপক হাৰত বৃক্ষৰােপণ কৰা ।\n২। কৃষি কার্যত ৰাসায়নিক সাৰৰ সলনি জৈৱিক সাৰ প্ৰয়ােগ কৰা ।\n৩। পাহাৰীয়া অঞ্চলত ঝুমখেতিৰ পৰিৱর্তে বেদিকা কৃষি ব্যৱস্থা প্রচলন কৰা ।\n৪। চৰণীয়া পথাৰৰ ওপৰ অংশৰ মাটি সুৰক্ষিত কৰা ।\n৫। গছ - গছনি কটা , মাটি খন্দা আদি মানুহৰ অবাঞ্ছিত কার্য ৰােধ কৰা । আৰু\n৬। কয়লা , খাৰুৱা তেল আদিৰ খনন কার্যত বিজ্ঞান সন্মত পদ্ধতি ব্যৱহাৰ কৰা ।\nপ্রশ্ন ৮ঃ চমুটোকা লিখাঃ\n১। ভূমিস্খলন ।\nউত্তৰঃ নানা প্রাকৃতিক কাৰণত পাহাৰীয়া অঞ্চলত সাধাৰণতে ভূমিস্খলন হয় । ধাৰাসাৰ বৰষুণ , ভূমিকম্প আদিৰ ফলত ভূ - খণ্ড তললৈ খহি পৰাকে ভূমিস্খলন বােলে । গছ - গছনি কাটি পাহাৰীয়া , অঞ্চলত ঘৰ - দুৱাৰ নিৰ্মাণ কৰিবলৈ লােৱাৰ ফলত ভূমিস্খলনৰ মাত্ৰা অধিক হৈছে ।\n২। গৰাখহনীয়া ।\nউত্তৰঃ নদীৰ পাৰৰ মাটি খহি পৰাকে গৰাখহনীয়া বােলা হয় । সাধাৰণতে বানপানীৰ পাছত গৰাখহনীয়াৰ মাত্রা বৃদ্ধি পায় । গৰাখহনীয়াৰ ফলত ঘৰ - দুৱাৰ , খেতি - পথাৰ আদি নদীৰ বুকুত জাহ যায় ।\n৩। মৰুকৰণ ।\nউত্তৰঃ মৰুভূমি সদৃশ অৱস্থাৰ প্ৰসাৰণকেই মৰুকৰণ বুলি কোৱা হয় । সাধাৰণতে মৰুভূমিৰ কাষৰীয়া অঞ্চলত মানুহৰ ধ্বংসাত্মক কার্যকলাপ আৰু জলবায়ুৰ পৰিবৰ্তনৰ ফলতে মৰু অঞ্চলৰ প্ৰসাৰ ঘটা দেখা যায় ।\n৪। ভূমি প্রদূষণ ।\nউত্তৰঃ নানা ধৰণৰ মানৱ - সৃষ্ট কাৰকৰ দ্বাৰা ভূমি প্ৰদূষণ হয় । ভূমিৰ ওপৰত নিৰ্মাণ কৰা কল - কাৰখানা , বাসগৃহ , কৃত্রিম কৃষি পদ্ধতি আদি ভূমি প্ৰদূষণৰ কাৰক । আনহাতে কৃষি কার্যত অধিক ৰাসায়নিক পদার্থৰ ব্যৱহাৰৰ ফলতাে ভুমি প্ৰদূষিত হয় ।\nপ্রশ্ন ৯ঃ পৃথিৱীত ব্যৱহাৰযােগ্য নির্মল পানীৰ অভাৱ হােৱাৰ কাৰণ কি ?\nউত্তৰঃ পৃথিৱীৰ উপৰিভাগৰ সৰহভাগ ঠাই পানীৰে আৱৰি আছে যদিও বেছি ভাগ পানীয়েই লুণীয়া । নির্মল পানীৰ পৰিমাণ মাত্র ২.৫ শতাংশ । ইয়াৰে ১ শতাশ পানীহে মানুহে ব্যৱহাৰ কৰিব পাৰে । আনহাতে ব্যৱহাৰ যোগ্য পানীৰো অধিকাংশই বৰফ , জলীয় বাষ্প আকাৰত থাকে । আনহাতে পানীৰ মাত্ৰাধিক ব্যৱহাৰ আৰু পানীত হােৱা প্ৰদূষণৰ ফলতাে নির্মল পানীৰ অভাৱ ঘটিছে । সেয়ে পৃথিৱীত ব্যৱহাৰযােগ্য নির্মল পানীৰ অভাৱ আছে ।\nপ্রশ্ন ১০ঃ পানী প্ৰদূষণৰ প্ৰধান কাৰণসমূহ কি কি ?\nউত্তৰঃ সাধাৰণতে কৃষি কার্যত ব্যৱহৃত ৰাসায়নিক পদার্থ পানীত মিহলি হােৱাৰ ফলত পানী প্রদুষিত হয় ।\nদ্বিতীয়তে কল - কাৰখানাৰ পৰা নিৰ্গত অপদ্রব্য আৰু আৱৰ্জনৰ দ্বাৰাও পানী বহু পৰিমাণে প্ৰদূষিত হয় ।\nপ্রশ্ন ১১ঃ পানী প্ৰদূষণ ৰোধ কৰিবলৈ কি কি ব্যৱস্থা হাতত ল'ব পাৰি ?\nউত্তৰঃ পানী প্ৰদূষণ ৰোধ কৰিবলৈ কি কি ব্যৱস্থা হাতত ল'ব পাৰি তলত আলোচনা কৰা হ'ল -\n১। পানীত অপ্রয়ােজনীয় জাৱৰ - জোঁথৰ পেলােৱা বন্ধ কৰা ।\n২। কৃষি কার্যত ৰাসায়নিক দ্রব্য ব্যৱহাৰৰ পৰিবৰ্তে জৈৱিক পদার্থ ব্যৱহাৰ কৰা । আৰু\n৩। কল - কাৰখানাৰ অপদ্রব্যবােৰ বিজ্ঞান সম্মত পদ্ধতিৰে ধ্বংস কৰা।\nপ্ৰশ্ন ১২ঃ পানী সংৰক্ষণৰ বাবে কি কি ব্যৱস্থা হাতত ল'ব পাৰি ?\nউত্তৰঃ পানী সংৰক্ষণৰ বাবে ল'ব পৰা কেইটামান ব্যৱস্থা তলত উল্লেখ কৰা হ'ল -\n১। পানী প্রদূষণ ৰােধ কৰা ।\n২। বৃক্ষৰােপণ কৰি ভূ - জলৰ পৰিমাণ বৃদ্ধি কৰা।\n৩। জলসিঞ্চনত পানীৰ অপচয় ৰােধ কৰা ।\n৪। পাহাৰীয়া অঞ্চলত বেদিকা কৃষিৰ জৰিয়তে পাহাৰৰ ঢালত পানী সংৰক্ষণৰ ব্যৱস্থা কৰা ।\n৫। পানীৰ পুনৰ চক্ৰায়ন কৰা ।\n৬। পানীৰ ব্যৱহাৰ সম্পর্কে জন সচেতনতা বৃদ্ধি কৰা । আৰু\n৭। পানী সংৰক্ষণ বিষয়ক আইন প্রণয়ন কৰা ।\nপ্রশ্ন ১৩ঃ বনজ সম্পদ সংৰক্ষণ কৰিবলৈ কি কি ব্যৱস্থা ল'ব পাৰি ?\nউত্তৰঃ বনজ সম্পদ সংৰক্ষণৰ ব্যৱস্থা সমূহঃ\n১। বনজ সম্পদ সংৰক্ষণৰ বাবে ৰাষ্ট্ৰীয় উদ্যান , অভয়াৰণ্য , চিৰিয়াখনা আদি স্থাপনৰ ব্যৱস্থা কৰা।\n২। বিল , জলাহ ভূমি আদি সংৰক্ষণৰ ব্যৱস্থা কৰা।\n৩। পতিত মাটিত ব্যাপক হাৰত বৃক্ষৰােপণৰ ব্যৱস্থা কৰা ।\n৪। বনজ সম্পদৰ সংৰক্ষণৰ বাবে জন সজাগতা বৃদ্ধি কৰা ।\n৫। আইন প্রণয়ন কৰি বন ধ্বংস আৰু বন্য প্রাণী হত্যা বন্ধ কৰা ।\nপ্ৰশ্ন ১৪ঃ বনজ সম্পদ আমি কিয় সংৰক্ষণ কৰিব লাগে ?\nউত্তৰঃ বনজ সম্পদে প্রাকৃতিক পৰিবেশৰ ভাৰসাম্য ৰক্ষা কৰে । তদুপৰি বন্যপ্রাণীক আশ্রয় প্রদান কৰে , মাটি সংৰক্ষণত সহায় কৰে , ভুজল বৃদ্ধিত সহায় কৰে । আনহাতে বনাঞ্চলে গােলকীয় উষ্ণতা ৰােধত বিশেষ অৰিহণা যােগায় । আনহাতে বনজ সম্পদৰ অন্তর্গত বিভিন্ন প্রাণী, কীট পতংগ আদিয়েও সুন্দৰ প্রাকৃতিক পৰিবেশ সৃষ্টিত অৰিহণা যােগায় । সেয়ে আমি বনজ সম্পদ সংৰক্ষণ কৰিব লাগে ।\nপ্ৰশ্ন ১৫ঃ শক্তি সম্পদ মানে কি ?\nউত্তৰঃ যিবােৰ সম্পদে ঘৰুৱা , কৃষিক্ষেত্র , উদ্যোগিক ক্ষেত্র , যাতায়ত , যােগাযােগ , প্ৰতিৰক্ষা আদিত শক্তিৰ যােগান ধৰে , তেনেবােৰ সম্পদকে শক্তি সম্পদ বুলিব পাৰি । পৰম্পৰাগত আৰু অপৰম্পৰাগত - এই দুই ধৰণৰ শক্তি সম্পদ আছে ।\nপ্রশ্ন ১৬ঃ জীৱাশ্ম ইন্ধনসমূহ চিৰদিন একে পৰিমানে নথকাৰ কাৰণ কি ?\nউত্তৰঃ জীৱাশ্ম ইন্ধনসমূহ পৃথিৱীৰ অন্তৰ্ভাগত সীমিত পৰিমানতহে মজুত থাকে । এনে ইন্ধন বেছিকৈ ব্যৱহাৰ কৰি থাকিলে নিঃশেষ হৈ যাব পাৰে । সেয়ে জীৱাশ্ম ইন্ধন চিৰদিনৰ বাবে একে পৰিমাণে নাথাকে ।\nপ্রশ্ন ১৭ঃ পৰম্পৰাগত শক্তি আৰু অপৰম্পৰাগত শক্তি সম্পদ বুলিলে কি বুজা ?\nউত্তৰঃ যিবােৰ শক্তি সম্পদ অতীজৰে পৰা পৰম্পৰাগত ভাৱে ব্যৱহাৰ কৰি অহা হৈছে তাক পৰম্পৰাগত শক্তি সম্পদ বুলি কোৱা হয় । আনহাতে যিবােৰ শক্তি সম্পদ পৰম্পৰাগতভাৱে ব্যৱহৃত হােৱা নাই কিন্তু নতুন উৎসৰ পৰা আহৰণ কৰা হৈছে তেনে শক্তিক অপৰম্পৰাগত শক্তি সম্পদ বােলে । যেনে জীৱষ্ম ইন্ধন হ'ল পৰম্পৰাগত শক্তি সম্পদ। আনহাতে সৌৰশক্তি , বতাহ শক্তি আদি অপৰম্পৰাগত শক্তিসম্পদ ।\nপ্রশ্ন ১৮ঃ শক্তিৰ বিকল্প হিচাপে অপৰম্পৰাগত শক্তি কিয় গুৰুত্বপূর্ণ ?\nউত্তৰঃ পৰম্পৰাগত শক্তি ভাণ্ডাৰ সীমিত । ই এটা সময়ত নিঃশেষ হৈ যাব । কিন্তু অপৰম্পৰাগত শক্তিৰ উৎস এতিয়াও ব্যাপক ।\nদ্বিতীয়তে অপৰম্পৰাগত শক্তি সম্পদসমূহ বহু ক্ষেত্ৰত নবীকৰণযােগ্য । এনেবােৰ কাৰণতে শক্তিৰ বিকল্প হিচাপে অপৰম্পৰাগত শক্তি সম্পদসমূহ বহু ক্ষেত্ৰত নবীকৰণযােগ্য । এনেবােৰ কাৰণতে শক্তিৰ বিকল্প হিচাপে অপৰম্পৰাগত শক্তি অধিক গুৰুত্বপূর্ণ ।\nপ্ৰশ্ন ১৯ঃ শক্তি সম্পদ কিয় সংৰক্ষণ কৰিব লাগে ?\nউত্তৰঃ প্রথম কথা শক্তি সম্পদ আহৰণত খৰচ , সময় , শ্রম , প্রযুক্তি আদি কাৰকবােৰ জড়িত হৈ থাকে । শক্তি সম্পদ অপচয় নকৰাকৈ ব্যৱহাৰ কৰিলেহে ভৱিষ্যতলৈ সম্পদ ৰাহি হ'ব । আনহাতে প্রয়ােজনতকৈ অধিক সম্পদ ভােগ কৰিলে উৎপাদনে বেছিকৈ কৰিব লগা হয় । সেই অনুপাতে শক্তিৰ প্রয়ােজন বেছি হয় আৰু প্ৰদূষণৰ মাত্রা বেছি হয় । সেয়ে শক্তিৰ ব্যৱহাৰৰ ক্ষেত্ৰত মিতব্যয়ী আৰু সংৰক্ষণৰ প্রতি সচেতন হােৱা দৰকাৰ ।\nপ্রশ্ন ২০ঃ পার্থক্য লিখা -\n( ক ) নবীকৰণ যােগ্য সম্পদ আৰু অনবীকৰণযােগ্য সম্পদ ।\nউত্তৰঃ নবীণযােগ্য সম্পদ পুনৰ ব্যৱহাৰ কৰিব পাৰি । কিন্তু অনৱীৰণযােগ্য সম্পদৰ পুনৰ ব্যৱহাৰৰ সুবিধা নাথাকে। অনবীণযােগ্য সম্পদতকৈ নবীকৰণযােগ্য সম্পদ ব্যৱহাৰত প্ৰদূষণ কম হয় ।\n( খ ) পৰম্পৰাগত শক্তি সম্পদ আৰু অপৰম্পৰাগত শক্তি সম্পদ ।\nউত্তৰঃ পৰম্পৰাগত শক্তি সম্পদ হ'ল অতীজৰে পৰা পৰম্পৰাগতভাৱে ব্যৱহাৰ কৰি অহা শক্তি সম্পদ । আনহাতে অপৰম্পৰাগত শক্তি সম্পদবােৰ পৰম্পৰাগত ভাৱে ব্যৱহাৰ নকৰা অথচ নতুন নতুন উৎসৰ পৰা আহৰণ কৰা শক্তি সম্পদ । পৰম্পৰাগত শক্তি সম্পদ নবীকৰণযােগ্য নহয় । কিন্তু অপৰম্পৰাগত শক্তি সম্পদ বহু ক্ষেত্ৰত নবীকৰণযােগ্য ।\nপ্ৰশ্ন ২১ঃ চমুটোকা লিখাঃ\n১। জীৱাশ্ম ইন্ধন ।\nউত্তৰঃ জীৱাশ্ম ইন্ধনবােৰ হ'ল কয়লা , পেট্ৰলিয়াম আৰু প্রাকৃতিক গেছ। এনে ইন্ধনবােৰ পৃথিৱীৰ অন্তভাগত সীমিত পৰিমাণেহে জমা থাকে ।\n২। সৌৰশক্তি ।\nউত্তৰঃ সৌৰশক্তি হ'ল এবিধ অক্ষয় সম্পদ । সূৰ্যৰ শক্তিক সৌৰ কোষত ধৰি ৰাখি বিদ্যুৎ শক্তি উৎপাদন কৰা হয় । সৌৰশক্তি ব্যৱহাৰৰ প্ৰধান সুবিধা হৈছে ই নবীকৰণযােগ্য । ই প্ৰদূষণ সৃষ্টি নকৰে ।\n৩। পাৰমাণবিক শক্তি ।\nউত্তৰঃ পাৰমাণবিক শক্তি তেজস্ক্রিয় পদাৰ্থৰ অণু পৰমাণুত নিহিত হৈ থকা শক্তিৰ পৰা আহৰণ কৰা হয় । পৃথিৱীৰ মুঠ উৎপাদিত শক্তিৰ ১৭% পাৰমাণবিক শক্তিৰ পৰা আহৰণ কৰা হয় । উল্লেখযােগ্য যে তেজস্ক্রিয় পদাৰ্থৰ পৰা বৃহৎ পৰিমাণৰ শক্তি উৎপাদন কৰিব পাৰি । পাৰমাণবিক শক্তি উৎপাদন কার্য অধিক খৰচী ।\n৪। জোৱাৰ শক্তি ।\nউত্তৰঃ জোৱাৰ শক্তি হ'ল সাগৰ , মহাসাগৰত নিয়মিতভাৱে হৈ থকা জোৱাৰ ভাটাৰ পৰা আহৰণ কৰা শক্তি । সাধাৰণতে জোৱাৰ ভাটাৰ পৰা আহৰণ কৰা শক্তি । সাধাৰণতে জোৱাৰ ভাটাৰ পৰা বিদ্যুৎ শক্তি উৎপাদন কৰা হয়। ভাৰতৰ কচ্ছ উপসাগৰত এনেদৰে বিদ্যুৎ শক্তি উৎপন্ন কৰা হয় । জোৱাৰ শক্তি ব্যৱহাৰ কৰিলে প্ৰদূষণ নহয় । এনে শক্তি উৎপাদন কার্য অধিক খৰচী ।\n৫। জৈৱ গেছ ।\nউত্তৰঃ এই গেছ এক বিশেষ প্রক্রিয়াৰে মৃত উদ্ভিদ আৰু মৃত জীৱ - জন্তুৰ অৱশিষ্টৰ পৰা প্ৰস্তুত কৰা হয় । এই গেছ এবিধ উৎকৃষ্ট ইন্ধন । জৈৱ গেছৰ পৰা প্রদূষণ হয় ।\nপ্রশ্ন ২২ঃ কোনাে এখন ঠাইত জনবসতি ঘন হােৱাৰ কাৰণ কি বুলি ভাবা ?\nউত্তৰঃ যিবােৰ ঠাইৰ জলবায়ু মানুহৰ বসবাসৰ উপযােগী আৰু মাটি কৃষিকাৰ্যৰ বাবে উপযােগী তেনে ঠাইত মানুহৰ বসতি সাধাৰণতে ঘন হয় । আনহাতে বাণিজ্যিক অঞ্চলতাে ঘন হ'ব পাৰে ।\nপ্রশ্ন ২৩ঃ বিভিন্ন ঠাইত পানীৰ সংকটে দেখা দিয়াৰ কাৰণ লিখা ।\nউত্তৰঃ বিভিন্ন ঠাইত পানীৰ সংকটে দেখা দিয়াৰ কাৰণ তলত আলোচনা কৰা হ'ল -\n১। পর্যাপ্ত বৰষুণৰ অভাৱ ।\n২। পানীৰ মাত্ৰাধিক ব্যৱহাৰ । আৰু\n৩। ভূ - তল জলৰ স্তৰ বহু তললৈ নামি যােবা ।\nপ্রশ্ন ২৪ঃ কি কি প্রক্রিয়াৰে পানী উৎসসমূহত জমা হয় ?\nউত্তৰঃ পানীৰ উৎসসমুহত জমা হােৱা পানী সাধাৰণতে বৰষুণৰ পৰা আহৰণ কৰা হয় । বৰফ গলিত পানী বিভিন্ন উৎসত জমা হয় । আনহাতে পাহাৰৰ জান - জুৰি আদিৰ পৰা পানী বৈ আহি নৈ , বিল আদিত পৰে ।\nপ্ৰশ্ন ২৫ঃ বনজ সম্পদক কি কি কাৰকে ক্ষতি কৰে ?\nউত্তৰঃ বনজ-সম্পদৰ সংকট নামি অহাৰ মূল কাৰণ হৈছে প্রাকৃতিক দুর্যোগ আৰু মানুহৰ বিভিন্ন বিবেচনাহীন কার্যকলাপ । বিশেষকৈ ভূমিস্থলন , বানপানী , গৰাখহনীয়া , ছুনামি , বনজুই আদিয়ে বনাঞ্চল ধ্বংসত অৰিহণা যােগায় । মানুহেও অৰণ্য ধ্বংস , বন্যপ্রাণীৰ চিকাৰ আদিৰ জৰিয়তে বনজ সম্পদ ধ্বংস কৰিছে ।\nপ্রশ্নঃ বতাহ শক্তি কি ?\nউত্তৰঃ বতাহ এবিধ অক্ষয় শক্তি সম্পদ । বতাহ শক্তিৰ পৰা বিদ্যুৎ উৎপাদন কৰিব পাৰি । ইয়াৰ উৎপাদন খৰচ কম আৰু ই প্ৰদূষণমুক্ত । অৱশ্যে বেছি বতাহ থকা অঞ্চলতহে বতাহ - শক্তি উৎপাদন কৰিব পাৰি।\nপ্রশ্ন ২৬ঃ সৌৰশক্তি ব্যৱহাৰৰ সুবিধা আৰু অসুবিধাবােৰ কি কি ?\nউত্তৰঃ সৌৰশক্তি ব্যৱহাৰৰ প্ৰধান সুবিধা হৈছে ই নৰীকৰণ যােগ্য সম্পদ আৰু ই কোনাে ধৰণৰ প্ৰদূষণ সৃষ্টি নকৰে । ইয়াৰ অসুবিধাবােৰ হ'ল  -  ই বৰ খৰচী আৰু সূৰ্যৰ তাপ ভালকৈ নপৰিলে ইয়াক বিদ্যুৎ শক্তি উৎপাদনৰ বাবে ব্যৱহাৰ কৰিব নােৱাৰি ।\nপ্রশ্ন ২৭ঃ পেট্ৰলিয়াম কি ? ইয়াক কিয় ' পনীয়া সােণ ' বুলি কোৱা হয় ?\nউত্তৰঃ পেট্রলিয়াম হ'ল ভূ - ত্বকৰ শিলাস্তৰৰ মাজত জমা হৈ থকা এবিধ জুলীয়া জীৱষ্ম ইন্ধন । পেট্রলিয়াম অতি মূল্যবান সম্পদ হােৱাৰ বাবে ইয়াক ' পনীয়া সােণ ' বুলিও কয় ।\nপ্রশ্ন ২৮ঃ জোৱাৰ শক্তিৰ পৰা কেনেদৰে বিদ্যুৎ শক্তি উৎপাদন কৰিব পাৰি ?\nউত্তৰঃ সাগৰ , মহাসাগৰত নিয়মিতভাৱে হৈ থকা জোৱাৰ ভাটাৰ পৰা বিদ্যুৎ শক্তি উৎপাদন কৰা হয় । জোৱাৰৰ সময়ত উঠি অহা পানী বান্ধ দি আবদ্ধ কৰি ৰাখি সৰু বাটেৰে এৰি দি টাৰবাইনৰ সহায়ত বিদ্যুৎ উৎপাদন কৰা হয় ।\nপ্রশ্ন ২৯ঃ খালী ঠাই পূৰ কৰা -\n( ক ) মানুহৰ কামত অহা প্ৰকৃতিৰ আটাইবােৰ উপাদনকেই ____ সম্পদ বােলে ।\nউত্তৰঃ প্রাকৃতিক ।\n( খ ) পৃথিৱীৰ উপৰিভাগৰ ___ হৈছে ভূমি।\nউত্তৰঃ ২৯ শতাংশ ।\n( গ ) নদীৰ ক্ৰিয়াৰ বাবে পাৰৰ মাটি খহি পৰাকে ____ বােলে ।\nউত্তৰঃ গৰাখহনীয়া ।\n( ঘ ) পানী এবিধ ___ সম্পদ ।\nউত্তৰঃ নবীকৰণযােগ্য ।\n( ঙ ) আমাৰ দৈনন্দিন জীৱনত ব্যৱহাৰ কৰিব পৰা পানীৰ পৰিমাণ মুঠ পানীৰ ___ ।\nউত্তৰঃ এক শতাংশ ।\n( চ ) চিৰসেউজীয়া ক্রান্তীয় অৰণ্যসমূহক ____ বুলিও কোৱা হয় ।\nউত্তৰঃ বৰ্ষাৰণ্য ।\n( ছ ) সৌৰকোষৰ জৰিয়তে ___ উৎপন্ন কৰা হয় ।\nউত্তৰঃ বিদ্যুৎ শক্তি ।\nপ্ৰশ্ন ৩০ঃ আমি কি কি উপায়েৰে পানী সংৰক্ষণ কৰিব পাৰো ?\n১। পানী প্ৰদূষণ ৰােধ কৰা ।\n২। বৃক্ষৰােপণ কৰি ভু - জলৰ পৰিমাণ বৃদ্ধি কৰা।\nপ্রশ্ন ১ঃ এবিধ জৈৱিক সম্পদৰ উদাহৰণ দিয়া ।\nউত্তৰঃ উদ্ভিদ ।\nপ্রশ্ন ২ঃ এবিধ অজৈৱিক সম্পদৰ উদাহৰণ দিয়া ।\nউত্তৰঃ পানী ।\nপ্রশ্ন ৩ঃ এবিধ নবীকৰণযােগ্য সম্পদৰ উদাহৰণ দিয়া ।\nউত্তৰঃ ৰূপ ।\nপ্রশ্ন ৪ঃ এবিধ অনবীকৰণযােগ্য সম্পদৰ উদাহৰণ দিয়া ।\nউত্তৰঃ জীৱাশ্ম ইন্ধন ।\nপ্ৰশ্ন ৫ঃ ভাৰতীয় মানুহে দৈনিক গড়ে কিমান পানী ব্যৱহাৰ কৰে ?\nউত্তৰঃ ২৫ লিটাৰ ।\nপ্ৰশ্ন ৬ঃ পৃথিৱীৰ মুঠ মাটিকালিৰ ব্যয় কিমান শতাংশ বননিয়ে আগুৰি আছে ?\nউত্তৰঃ ২৭ শতাংশ ।\nপ্রশ্ন ৭ঃ আমাৰ এখন বর্ষাৰণ্যৰ নাম লিখা ।\nউত্তৰঃ দিহিং পাটকাই ।\nপ্রশ্ন ৮ঃ পৃথিৱীৰ কেইখনমান প্রধান কয়লা উৎপাদনকাৰী দেশৰ নাম লিখা ।\nউত্তৰঃ চীন , আমেৰিকা যুক্তৰাষ্ট্ৰ , ৰাছিয়া , ভাৰতবৰ্ষ , জার্মানী , ফ্রান্স , দক্ষিণ আফ্রিকা আদি।\nপ্রশ্ন ৯ঃ কেইবিধমান অপৰম্পৰাগত শক্তিৰ উদাহৰণ দিয়া ?\nউত্তৰঃ সৌৰশক্তি , বতাহ শক্তি , জোৱাৰ শক্তি , জৈৱ শক্তি , পৰমাণু শক্তি , ভূ - তাপীয় শক্তি আদি।\nপ্রশ্ন ১০ঃ পৃথিৱীৰ মুঠ উৎপাদিত শক্তিৰ কিমান শতাংশ পাৰমাণৱিক শক্তিৰ পৰা আহৰণ কৰা হয় ?\nউত্তৰঃ ১৭ শতাংশ ।\nপ্রশ্ন ১১ঃ ভূ - তাপীয় শক্তি বুলিলে কি বুজা ?\nউত্তৰঃ ভূ - পৃষ্ঠৰ অন্তৰ্ভাগৰ তাপৰ পৰা আহৰণ কৰা শক্তিক ভূ - তাপীয় শক্তি বােলে ।
